**รายการตรวจสอบตามประกาศมหาวิทยาลัยนเรศวร (ด้านวิจัย)**

**ประกาศมหาวิทยาลัยนเรศวร เรื่อง หลักเกณฑ์การสนับสนุนการเดินทางไปนำเสนอผลงานวิจัย**

**ณ ต่างประเทศ และที่แก้ไขเพิ่มเติม ประกาศ ณ วันที่ ๖ กุมภาพันธ์ ๒๕๖๑**

**คณะ........................................**

| **ประกาศมหาวิทยาลัย** | **ความสอดคล้อง****(🗸)(🗴) = โปรดระบุ** | **ประกาศคณะ/วิทยาลัย** |
| --- | --- | --- |
| **ข้อ ๑ ประกาศนี้เรียกว่า** “ประกาศมหาวิทยาลัยนเรศวร เรื่อง หลักเกณฑ์การรับทุนสนับสนุนการไปนำเสนอผลงาน ณ ต่างประเทศ” |  |  |
| **ข้อ ๒ ประกาศนี้มีผลบังคับใช้ตั้งแต่**วันที่ ๑ ตุลาคม ๒๕๖๐ เป็นต้นไป |  |  |
| **ข้อ ๓ ให้ยกเลิกประกาศมหาวิทยาลัยนเรศวร** ดังต่อไปนี้(๑) ประกาศมหาวิทยาลัยนเรศวร เรื่อง หลักเกณฑ์การสนับสนุนการเดินทางไปนำเสนอผลงานวิจัย ณ ต่างประเทศ ฉบับลงวันที่ ๒ ธันวาคม พ.ศ.๒๕๕๘(๒) ประกาศมหาวิทยาลัยนเรศวร เรื่อง หลักเกณฑ์การสนับสนุนการเดินทางไปนำเสนอผลงานวิจัย ณ ต่างประเทศ (แก้ไขเพิ่มเติม) ฉบับที่ ๒ ลงวันที่ ๓๐ มกราคม พ.ศ.๒๕๖๐ |  |  |
| **ข้อ ๔ ในประกาศนี้**“คณาจารย์” หมายความว่า ข้าราชการและพนักงานสายวิชาการของมหาวิทยาลัยนเรศวร ซึ่งมีหน้าที่สอนและวิจัย“คณะกรรมการ” หมายความว่า คณะกรรมการพิจารณากลั่นกรองคุณภาพ และประสิทธิผลด้านการเผยแพร่ผลงานวิจัย“การนำเสนอผลงานวิจัย ณ ต่างประเทศ” หมายความว่า การประชุมเพื่อเสนอผลงานวิจัยหรือผลงานวิชาการ ณ ต่างประเทศ ที่จัดโดยองค์กรหรือสถาบันที่เป็นที่ยอมรับและน่าเชื่อถือในวงวิชาการสาขานั้นๆ “บทความวิชาการระดับนานาชาติ” หมายความว่า บทความจากผลงานวิจัยหรือบทความจากผลงานวิชาการ ที่ได้รับการตีพิมพ์ในวารสารวิชาการ (Scholar Journal) หรือหนังสือชุด (Book Series) หรือบทความในหนังสือ (Book Chapter) ที่ปรากฏในฐานข้อมูลสากล ได้แก่ ฐานข้อมูลการจัดอันดับวารสาร SJR (SCImago Journal Rank) หรือฐานข้อมูล Web of Science หรือฐานข้อมูล Scopus |  |  |
| **ข้อ ๕ คุณสมบัติของผู้มีสิทธิ์ได้รับทุน**สนับสนุนการไปนำเสนอผลงานวิจัย ดังนี้(๑) เป็นคณาจารย์ของมหาวิทยาลัย(๒) ไม่เป็นผู้อยู่ระหว่างลาศึกษาต่อ หรือผู้ที่อยู่ระหว่างการลาไปเพิ่มพูนความรู้ทางวิชาการ(๓) ผลงานวิจัยที่ขอรับทุนสนับสนุนนั้นไม่เป็นส่วนหนึ่งของการศึกษาเพื่อปริญญาของผู้รับทุน |  |  |
| **ข้อ ๖ เอกสารและหลักฐานประกอบการสมัครขอรับทุน**(๑) บันทึกขออนุมัติเดินทางไปราชการและขอรับทุนสนับสนุนการเดินทางไปราชการ ณ ต่างประเทศ ตามที่มหาวิทยาลัยกำหนด (๒) แบบฟอร์มสมัครขอรับทุนสนับสนุนการเดินทางไปนำเสนอผลงานวิจัย ณ ต่างประเทศ(๓) จดหมายตอบรับเป็นลายลักษณ์อักษรจากองค์กรผู้จัดประชุมให้นำเสนอผลงานวิจัย ที่ระบุการนำเสนอในรูปแบบปากเปล่า (Oral Presentation) (๔) กำหนดการ รายละเอียดการนำเสนอผลงานวิจัย ณ ต่างประเทศ(๕) บทคัดย่อ (Abstract) หรือ บทความฉบับเต็มภาษาอังกฤษ (Full Paper Manuscript) ของผลงานที่จะนำเสนอผลงานวิจัย ณ ต่างประเทศ(๖) สำเนา Reprint บทความวิชาการระดับนานาชาติ หรือหนังสือตอบรับให้ตีพิมพ์บทความวิชาการระดับนานาชาติจากผลงาน หรือส่วนหนึ่งของผลงานที่ได้รับอนุมัติทุนสนับสนุนในครั้งก่อนหน้า  |  |  |
| **ข้อ ๗ เกณฑ์การพิจารณาให้ทุน**สนับสนุนการไปเสนอผลงานวิจัยและเงื่อนไขการให้ทุน(๑) ได้รับการตอบรับให้ไปนำเสนอผลงานวิจัยในรูปแบบปากเปล่า (Oral Presentation) โดยมีชื่อผู้ขอรับทุนเป็นชื่อแรกของผลงานวิจัยที่จะไปนำเสนอ (First Author) หรือมีชื่อเป็นผู้ประสานงาน (Corresponding Author) ในกรณีที่ผลงานวิจัยนั้นมีผู้ร่วมวิจัยหลายคน จะขอสมัครรับทุนสนับสนุนได้เพียง ๑ คน ต่อ ๑ ผลงานวิจัยที่ไปนำเสนอ (๒) การเดินทางไปนำเสนอผลงานวิจัย ณ ต่างประเทศ ให้ได้รับการอนุมัติและสนับสนุนการเดินทางจากคณะ ในกรณีที่จะขอรับการสนับสนุนการเดินทางครึ่งหนึ่งจากมหาวิทยาลัย ผลงานที่นำไปเสนอนั้น จะต้องเข้าหลักเกณฑ์ดังนี้(ก) เป็นความรู้ใหม่ที่ได้นำไปใช้ประโยชน์ในการเรียนการสอน(ข) เป็นนวัตกรรมที่เอื้อประโยชน์กับประชาชน(ค) ผลงานวิจัยนั้น ต้องผ่านการกลั่นกรองและได้รับความเห็นชอบจากคณบดีคณะต้นสังกัดของผู้สมัครขอรับทุนแล้ว ว่าเป็นการประชุมวิชาการระดับนานาชาติในสาขาที่ตรงกับสาขาหรือความเชี่ยวชาญของผู้สมัครขอรับทุน(ง) ผลงานวิจัยนั้น ต้องผ่านความเห็นชอบจากคณะกรรมการพิจารณากลั่นกรองคุณภาพ และประสิทธิผลด้านการเผยแพร่ด้านผลงานวิจัย(จ) หากผู้ขอรับทุนสนับสนุนได้ทุนสนับสนุนการเดินทางไปนำเสนอผลงานวิจัย ณ ต่างประเทศแล้ว ต้องได้รับการตีพิมพ์บทความวิชาการระดับนานาชาติ หรือได้ตอบรับให้ตีพิมพ์บทความวิชาการระดับนานาชาติ ภายในระยะเวลา ๓ ปี นับจากวันสิ้นสุดการเดินทาง จึงจะขอรับการสนับสนุนทุนการเดินทางไปนำเสนอผลงานวิจัย ณ ต่างประเทศในครั้งต่อไปได้ทั้งนี้ ต้องเป็นบทความจากผลงาน หรือส่วนหนึ่งของผลงานที่ได้รับอนุมัติทุนสนับสนุนในครั้งก่อนหน้า โดยมีชื่อผู้ขอรับทุนเป็นชื่อแรก (First Author) หรือชื่อผู้นิพนธ์หลัก (Corresponding Author) และชื่อบทความที่ตีพิมพ์จะต้องสอดคล้องกับผลงานที่ได้รับอนุมัติทุน |  |  |
| **ข้อ ๘ ค่าใช้จ่ายในการเดินทางไปเสนอผลงานวิจัย ณ ต่างประเทศ** ที่เบิกได้ตามประกาศฉบับนี้ คือ ค่าเครื่องบินโดยสาร ค่าพาหนะเดินทาง ค่าที่พัก ค่าเบี้ยเลี้ยง ค่าลงทะเบียน (ถ้ามี) โดยให้เบิกจ่ายตามที่จ่ายจริง แต่ไม่เกินอัตราที่กำหนดไว้ในระเบียบกระทรวงการคลัง ว่าด้วยค่าใช้จ่ายในการฝึกอบรม การจัดงานและการประชุมระหว่างประเทศ (ฉบับที่ ๓) พ.ศ. ๒๕๕๕  |  |  |
| **ข้อ ๙ ให้มหาวิทยาลัยแต่งตั้งคณะกรรมการหนึ่งชุด** ประกอบด้วยรองอธิการบดีเป็นประธาน ประธานคณะกรรมการกำหนดนโยบายและประเมินติดตามผลการวิจัยและนวัตกรรมเป็นรองประธานผู้ทรงคุณวุฒิตัวแทนสาขาวิชา สาขาวิชาละ ๑ ท่านเป็นกรรมการ ผู้อำนวยการกองการวิจัยและนวัตกรรมเป็นเลขานุการ และเจ้าหน้าที่ผู้รับผิดชอบงานเป็นผู้ช่วยเลขานุการ ทำหน้าที่พิจารณากลั่นกรองคุณภาพและประสิทธิผลด้านการเผยแพร่ผลงานวิจัย เพื่อให้ความเห็นชอบหรือไม่เห็นชอบการอนุมัติทุนสนับสนุนการเผยแพร่ผลงานวิจัย ก่อนเสนออธิการบดีลงนามอนุมัติหรือไม่อนุมัติ |  |  |
| **ข้อ ๑๐ มหาวิทยาลัยขอสงวนสิทธิการพิจารณาอนุมัติทุนในกรอบงบประมาณ**ที่มหาวิทยาลัยได้จัดสรรให้ในปีงบประมาณนั้นๆ |  |  |
| **ข้อ ๑๑ เกณฑ์อื่นใดนอกเหนือจากที่ประกาศนี้กำหนดไว้** ให้คณะ วิทยาลัย หรือหน่วยงานต้นสังกัดของผู้สมัครขอรับทุนพิจารณาให้ทุนสนับสนุนได้ตามความเหมาะสม โดยให้จัดทำเป็นประกาศของคณะ วิทยาลัย หน่วยงาน |  |  |
| **ข้อ ๑๒ กรณีมีปัญหาจากการปฏิบัติตามประกาศฉบับนี้** ให้อธิการบดีเป็นผู้วินิจฉัยชี้ขาด และคำวินิจฉัยนั้นให้เป็นที่สุด |  |  |
| **บทเฉพาะกาล****ข้อ ๑๓ หลักเกณฑ์ต่างๆ ที่กำหนดไว้ในประกาศนี้** มิให้นำมาบังคับกับการเสนอขอรับทุนที่ได้ยื่นเรื่องต่อมหาวิทยาลัยไว้แล้วก่อนวันที่ประกาศฉบับนี้มีผลบังคับใช้ ทั้งนี้ ให้นำความในประกาศมหาวิทยาลัยนเรศวร เรื่อง หลักเกณฑ์การสนับสนุนการเดินทางไปนำเสนอผลงานวิจัย ณ ต่างประเทศ ลงวันที่ ๒ ธันวาคม พ.ศ.๒๕๕๘ และ ประกาศมหาวิทยาลัยนเรศวร เรื่อง หลักเกณฑ์การสนับสนุนการเดินทางไปนำเสนอผลงานวิจัย ณ ต่างประเทศ แก้ไขเพิ่มเติม (ฉบับที่ ๒) ลงวันที่ ๓๐ มกราคม พ.ศ.๒๕๖๐ มาใช้บังคับกับการเสนอขอรับทุนดังกล่าว โดยอนุโลม |  |  |

ลงชื่อ ......................................... ลงชื่อ ......................................

ผู้ตรวจสอบข้อมูลคณะ/วิทยาลัย........................................... ผู้ตรวจสอบข้อมูลกองการวิจัยและนวัตกรรม

วันที่........................................... วันที่...........................................